文德路 (廣州)

文德路係廣州市越秀區一條南北走向嘅馬路。南邊從沿江中路開始，一直向北去到中山四路嗰頭。其中中間重有條文德東路嘅分岔，去到聚仁坊嗰邊。

史 
呢條馬路喺清朝嗰陣，係「廣州府學宮」東邊嘅條街，所以嗌「府學東街」。到咗民國7年嗰陣，廣州市政府就將呢條街整闊咗，但係唔叫「府學東路」呢個名，而係攞咗馬路東邊嗰條街「文德里」個名，先至改咗「文德路」。呢個名重一路用到而今。

經過嘅道路 
呢度啲路嘅順序係從南去到北來排嘅，其中加粗咗嘅字係主幹道：
 沿江中路
 八旗二馬路
 珠光路
 萬福路
 聚仁坊[a]
 文明路
 中山四路
：呢度有條嗌文德東路嘅分岔，一直去到嗰度。

特色
呢條馬路沿路有好多古蹟響度。明朝嗰時嘅羊城八景之一，番山雲氣就係喺呢條馬路北邊。而今馬路嘅最北邊重有間城隍廟響度。條路重有好多間出名嘅書檔、古玩、文具檔。

史蹟同歷史建築
南園：文德路以東、文德東路同聚仁坊以北、聚賢北街以西一帶。依家消失咗。
廣州留法同學會：文德路69號之一大院內，係林克明其中一個畀外國專家稱贊嘅“現代主義建築”作品。
 廣州留美同學會：文德路39號，目前首層出租作餐廳，原來嘅巴洛克風格外觀已面目全非。
 廣州留東同學會[b]：曾經喺文德路廣州市第13中學入邊，經已畀人拆咗。
 廣州世界語學會：文德路60號，1929年由黃尊生、區聲白創立。
 廣州大學附屬中學：文德路19號，今日文德路小學南校區。
 恒園：文德東路16號，原本係國民革命軍總司令部參謀長李濟深嘅官邸，1937年5月賣畀培正同學會做會所。未還。
：東指東洋，即係日本。

文德路字畫文化街
文德路字畫文化街喺唐朝同宋朝嗰時，一直係工作嘅文人雅士、社會名人嘅聚集地。而家係廣州市入面搞書畫藝術品嘅街市。

睇多啲書
 广东玩全攻略  ISBN 978-7-5495-0379-7

廣州道路
越秀區道路